Diari Oficial de la Generalitat Valenciana


Sumari del DOGV 6321, del 29-07-2010 (2010/8607)

RESOLUCIÓ de 21 de juliol de 2010, de la consellera d'Agricultura, Pesca i Alimentació, per la qual es publica la línia pressupostària i l'import global màxim, per a l'exercici 2010, de les ajudes destinades a la reconversió de plantacions de determinats cítrics que s'atorgaran amb fons de la CV, i per la qual es regula la gestió de les subvencions regulades per l'administració de l'Estat en el Reial Decret 1799/2008, de 3 de novembre.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6321

Data del DOGV
:   29-07-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/8607


Data del document
:   21-07-2010

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * agres
    * agrupació de productors agraris
    * ajuda pública
    * suport econòmic
    * ajuda a l'agricultura

RESOLUCIÓ de 21 de juliol de 2010, de la consellera d'Agricultura, Pesca i Alimentació, per la qual es publica la línia pressupostària i l'import global màxim, per a l'exercici 2010, de les ajudes destinades a la reconversió de plantacions de determinats cítrics que s'atorgaran amb fons de la CV, i per la qual es regula la gestió de les subvencions regulades per l'administració de l'Estat en el Reial Decret 1799/2008, de 3 de novembre.   
 [2010/8607]  
L'article 47.11 del Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, del Consell, exigix que en les bases reguladores de la concessió de subvencions s'indiquen la línia o línies de subvencions que les financen i l'import global màxim destinat a estes. Estos extrems s'aproven per la llei anual de pressupostos que, per a este exercici, és la Llei 13/2009, de 29 de desembre, de Pressupostos de la Generalitat per a l'exercici 2010.  
Així mateix, l'Orde 30 de desembre de 2008, de la Conselleria d'Agricultura, Pesca i Alimentació, per la qual s'establixen les bases reguladores a la Comunitat Valenciana per a la concessió d'ajudes destinades a la reconversió de plantacions de determinats cítrics que s'atorgaran amb fons de la CV, i per la qual es regula la gestió de les subvencions regulades per l'administració de l'Estat en el Reial Decret 1799/2008, de 3 de novembre (DOCV núm. 5928, de 08.11.2009), posteriorment modificada per l'Orde 4/2010, de 3 de febrer, de la Conselleria d'Agricultura, Pesca i Alimentació (DOCV núm. 6204, d'11.02.2010), notificada a la Comissió Europea com l'ajuda número 543/2008, assenyala en la seua disposició transitòria que per resolució dictada per l'òrgan competent, es dictaran les disposicions relatives al finançament de les ajudes i l'import global màxim corresponent a cada anualitat.  
Per això, vista la proposta de la directora general de Producció Agrària, i en l'exercici de les funcions que tinc atribuïdes, resolc fer públics els crèdits màxims destinats a l'anualitat 2010 de la convocatòria d'ajudes esmentada en l'Orde de 30 de desembre de 2008, modificada per l'Orde 4/2010.  
Esta ajuda serà finançada a càrrec de:  
- L'aplicació pressupostària: 57.42.48.006.62.0.  
- Línia de subvenció: T4724, «Reestructuració i Sanejament de Cultius».   
- Import global màxim: 36.034.490 € dels quals 5.100.000 € són finançats per la Conselleria d'Agricultura, Pesca i Alimentació, i 5.100.000 € són finançats pel Ministeri de Medi Ambient, Medi Rural i Marí.  
Esta resolució posa fi a la via administrativa i contra esta es pot interposar només recurs administratiu potestatiu de reposició en el termini d'un mes, que es comptarà des de l'endemà de la publicació, davant del mateix òrgan que la dicta, d'acord amb allò que s'assenyala en els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, o ser impugnada directament davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, d'acord amb allò que es disposa en els articles 10, 14 i 46 de la Llei 28/1998, de 13 de juliol, Reguladora de la Jurisdicció Contenciosa Administrativa.   
València, 21 de juliol de 2010.- La consellera d'Agricultura, Pesca i Alimentació: Maritina Hernández Miñana.